CELEX: C2006/060/81
Language: sl
Date: 2006-03-11 00:00:00
Title: Zadeva T-446/05: Tožba, vložena  22. decembra 2005  — Amann & Söhne in Cousin Filterie proti Komisiji

11.3.2006   
            
            
               SL
            
            
               Uradni list Evropske unije
            
            
               C 60/42
            
         Tožba, vložena 22. decembra 2005 — Amann & Söhne in Cousin Filterie proti Komisiji
   (Zadeva T-446/05)
   (2006/C 60/81)
   Jezik postopka: nemščina
   Stranke
   
      Tožeči stranki: Amann & Söhne GmbH & Co. KG (Bönnigheim, Nemčija) in Cousin Filterie S.A.S. (Wervicq, Francija) (Zastopnika: A. Röhling in M. Dietrich, Rechtsanwälte)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               razglasitev ničnosti izpodbijane odločbe, kolikor se nanaša na tožečo stranko;
            
         
               —
            
            
               podredno, znižanje globe, ki je bila naložena tožeči stranki, na primeren znesek;
            
         
               —
            
            
               Komisiji naj se naloži stroške postopka.
            
         Tožbeni razlogi in bistvene trditve
   Tožeči stranki izpodbijata odločbo Komisije K(2005) 3452, dok., z dne 14. septembra 2005 v zadevi 38.337 — PO/Garne (dopolnjeno z odločbo tožene stranke K[2005] 3765 z dne 13. oktobra 2005). Z izpodbijano odločbo so bile tožeči stranki naložene globe zaradi kršitve člena 81 ES, kot tudi člena 53 Sporazuma EGP.
   V utemeljitev svoje tožbe tožeča stranka navaja šest tožbenih razlogov.
   Prvič, očita kršitev člena 7(1), prvi stavek, Uredbe št. 1/2003 (1). V tej zvezi navaja, da naj bi Komisija v členu 1 izpodbijane odločbe pravno pomanjkljivo izhajala iz treh ločenih kršitev člena 81(1) ES, kot tudi člena 53(1) Sporazuma EGS. V resnici naj bi šlo za enotno kršitev v smislu člena 7(1) Uredbe št. 1/2003. Nazadnje naj bi tožena stranka neustrezno ugotovila čas trajanja kršitve.
   Z drugim tožbenim razlogom tožeči stranki navajata kršitev člena 15(2) Uredbe št. 17/1962 (2), oziroma člena 23(2) Uredbe št. 1/2003. Po njunem mnenju naj bi Komisija ob kršitvi tega predpisa naložila globe, v višini več kot 10 % svetovnega prometa skupine Amann.
   Poleg tega naj bi izpodbijana odločba Komisije kršila načela enakega obravnavanja in sorazmernosti.
   Četrtič, Amann & Söhne GmbH & Co. KG se sklicuje na napačno uporabo Smernic s področja industrijskih prediv, ob napačnem razlikovanjem pri določitvi izhodiščnega zneska, napačnem izračunu trajanja kršitve, kot tudi z napačnem neupoštevanju olajševalnih okoliščin.
   Petič, tožeči stranki se sklicujeta na napačno uporabo Smernic na področju avtomobilske industrije. Kršitev Komisije predstavlja napačni izračun izhodiščnega zneska in neupoštevanje manjkajočega prenosa kršitve.
   Nazadnje tožeči stranki navajata, da naj bi tožena stranka kršila načelo pravice biti slišan v smislu člena 27(1) Uredbe št. 1/2003, kot tudi pravice do obrambe tožečih strank v skladu s členom 27(2) Uredbe št. 1/2003.
   
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1).
   
      (2)  Svet EGS: Uredba št. 17: Prva Uredba o izvajanju členov 85 in 86 Pogodbe (UL št. 13, 21. 2.1962, str. 204).